Diari Oficial de la Generalitat Valenciana


Sumari del DOGV 1731, del 25-02-1992 (1992/824067)

ACORD de 17 de febrer de 1992, del Govern Valencià, pel qual es declara la urgent ocupació dels bens i drets subjectes a expedient d'expropiació forçosa de l'Ajuntament de Cullera (València) .
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1731

Data del DOGV
:   25-02-1992

Secció del DOGV
:   ALTRES DISPOSICIONS

Número del document
:   1992/824067


Data del document
:   17-02-1992

Organisme emissor
:   Conselleria d'Administració Pública

Tipus de document
:   Acord

Acord de 17 de febrer de 1992, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de Cullera (València).  
El Govern Valencià, en la reunió del dia 17 de febrer de 1992, adoptà l'acord següent:  
L'Ajuntament de Cullera (València), després de l'aprovació del projecte d'obres i el compliment de la resta dels requisits legals , va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució de les obres de conducció de la canonada d'aigua potable a la zona del nucli de Sant Antoni, al nord de Cullera.  
, Aquesta declaració d'urgent ocupació la justifica la necessitat de proveir d'aigua potable la població del sector nord de la platja de Cullera inclosa des de l'eixamplament de Sant Antoni fins al Far i Mareny de Sant Llorenç.  
Sotmés l'expedient a informació pública, els afectats han presentat recursos de reposició que han estat desestimats pel ple de l'Ajuntament de Cullera en sessió de 29 d'octubre de 1991.  
El tràmit del procediment va seguir d'acord amb la Llei d'Expropiació Forçosa i el seu reglament.  
Per tot això, i fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia, en relació amb l'article 25 de la Llei 5/1983, de 30 de desembre, de Govern Valencià, a proposta del Conseller d'administració Pública, el Govern Valencià  
ACORDA  
Primer  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament de Cullera per a l'execució, de les obres de conducció de la canonada d'aigua potable a la zona del nucli de Sant Antoni, al nord de Cullera.  
Béns afectats:  
Una franja de terreny en sòl urbà (zona nucli vell) de 40 m de longitud i 1,20 m d'ampla, amb una superfície total de 48 m2, situada a la prolongació del carrer Lorenzo Borja cap al nord, els límits de la qual són:  
- Nord: terrenys propietat de l'Ajuntament de Cullera destinats a vials expropiats als senyors Ribes Martí i altres.  
- Sud: terrenys propietat de l'Ajuntament de Cullera destinats a vials cedits en el seu moment.  
- Est i Oest: terrenys propietat dels senyors Ribes Martí i altres que formen part de la finca de la qual ara es vol expropiar una zona.  
Els terrenys que s'han d'expropiar pertanyen a la finca amb referència cadastral 82484, els titulars de la qual són els senyors Salvador Ribes Martí, Pedro Ribes Martí, Eduardo Albert Pla i Enrique Roig Olmos.  
Les dades del registre són les següents:  
Finca rural inscrita en el Registre de la Propietat de Cullera en el llibre 386, tom 1553 folis 66 i 154, inscripcions 5 a i 6 a de la finca número 22357.  
Segon  
Aquest acord haurà de publicar-se en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa perquè les persones interessades, després de publicada la llista i fins el moment de l'alçada de l'acta prèvia, puguen formular per escrit davant la Diputació Províncial de València al·legacions a l'efecte únicament de corregir les possibles errades que s'hagen produït en allistar els béns afectats per la urgent ocupació.  
València, 17 de febrer de 1992.  
El Conseller Secretari del Govern Valencià,   
EMERIT BONO I MARTINEZ